Na temelju članka 58. stavka 2. Zakona o odgoju i obrazovanju u osnovnoj i srednjoj školi(„Narodnenovine“,broj87/08.,86/09.,92/10.,105/10.,90/11.,16/12., 86/12.,  94/13., 136/14., 152/14., 7/17., 68/18., 64/20., 151/22., 155/23. i 156/23.) te članka 58. i 59. Statuta Osnovne škole kneza Branimira Donji Muć, Školski odbor školske ustanove Osnovne škole kneza Branimira nakon provedene rasprave na sjednici Učiteljskog vijeća, Vijeća roditelja i Vijeća učenika dana 16. travnja 2024. godine donosi:

**IZMJENE KUĆNOG REDA OSNOVNE ŠKOLE KNEZA BRANIMIRA DONJI MUĆ**

**Članak 1.**

U Kućnom redu Osnovne škole kneza Branimira, Donji Muć od 21.12.2015. godine, **članak 16. se mijenja te sada glasi:**

„Učiteljima i učenicima nije dopušteno korištenje mobilnih telefona i ostalih tehničkih naprava koje mogu ometati odvijanje nastave i drugih oblika odgojno-obrazovnog rada.

Učiteljima je tijekom nastavnog procesa dopuštena uporaba mobilnih telefona u svrhu odgojno- obrazovnog rada i u hitnim situacijama.

Učenik u školi i školskom dvorištu ne smije rabiti mobitel i slične tehničke naprave bez odobrenja učitelja ili dežurnih učitelja.

U Slučaju nedopuštenog korištenja mobitela i drugih tehničkih naprava , isti će učenicima biti oduzeti i vraćeni na kraju nastavnog dana. Učitelj će o nedopuštenoj uporabi mobitela odmah izvijestiti razrednika ili stručnog suradnika , a razrednik ili stručni suradnik roditelja.“

učenika.

**Članak 2.**

Ove Izmjene i dopune Kućnog reda Osnovne škole kneza Branimira stupaju na snagu istekom osmog dana od dana objave na oglasnoj ploči Škole.

 PREDSJEDNICA ŠKOLSKOG ODBORA

 Ankica Krolo, učiteljica razredne nastave

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ova Izmjena i dopuna Kućnog reda Osnovne škole kneza Branimira, objavljena je na oglasnoj ploči Škole dana 18.04.2024. godine, a stupa na snagu dana, 26.04. 2024. godine.

 RAVNATELJICA

 Nikolina Tičinović , prof.

\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 011-03/24-02/01

URBROJ: 2181-300-01-24-01

U Donjem Muću ,16. travnja 2024. godine